คดี น.ส.จุฑาภรณ์ อุ่นอ่อน หรือ ผอ.อ้อย ผอ.กองการศึกษา อบต.ชำ อ.กันทรลักษ์ จ.ศรีสะเกษ หายตัวไปนานกว่า 4 เดือน เริ่มแรกญาติแค่ติดต่อตามตัวไม่ได้มาหลายวัน เลยสงสัยว่า การหายตัวไปของ ผอ.อ้อย อาจจะถูกทำร้าย โดยมุ่งเป้าไปที่นายทหารที่เข้ามามีความสัมพันธ์ จึงไปแจ้งตำรวจ,นานกว่า 2-3 เดือน,คดีไม่มีความคืบหน้า ไร้วี่แวว ไม่รู้เป็นตายร้ายดี พ่อแม่นอนไม่หลับ เป็นห่วงลูก พยายามออกติดตามหาทุกวัน หมดค่าใช้จ่ายเป็นล้าน ไปหาทุกที่ พึ่งทุกทาง ฝ่าดงระเบิดหายังไม่พบ,จนมาขอความช่วยเหลือจาก พล.ต.อ.เฉลิมเกียรติ ศรีวรขาน รอง ผบ.ตร. ให้ช่วยเร่งรัดคดี,หลังรับฟังข้อมูลจากพ่อแม่ของคนที่หาย มีตัวละครที่มาเกี่ยวข้องก่อนการหายตัวไปเป็นนายทหาร มองเห็นปัญหา ทำไมคดีไม่คืบหน้าเท่าที่ควร จึงลงพื้นที่ร่วมกับ พล.ต.ท.ดำรงศักดิ์ กิติประภัสร์ รรท.ผบช.ภ.3 เรียกประชุมฝ่ายสืบสวนสอบสวนติดตามคดีด้วยตัวเอง,มอบหมาย พล.ต.ต.สุรเดช เด่นธรรม ผบก.ภ.จ.ศรีสะเกษ รับผิดชอบ และขอรายงานความคืบหน้าทุกระยะ ด้วยการกดดันของผู้บังคับบัญชา จนได้พยานหลักฐานเรียก ร.อ.ศุภชัย ภาโส หรือผู้กองเหน่ง มาแจ้งข้อกล่าวหา 5 ข้อหา แต่ยังไม่แจ้งข้อหา ฆ่า เนื่องจากยังไม่พบศพ,ผู้เสียชีวิตมายืนยันความผิดของผู้ต้องสงสัย,สั่งตำรวจพื้นที่ใกล้เคียง หาข้อมูลของ ร.อ.ศุภชัย ก่อน ผอ.อ้อย เสียชีวิต ร่วมกับญาติออกตามหาทุกวัน จนสุดท้ายพบหลักฐานชิ้นสำคัญ โครงกระดูก นาฬิกา เข็มขัด เครื่องแบบราชการพลเรือน คาดว่าเป็นของ น.ส.จุฑาภรณ์ หรือ ผอ.อ้อย ใกล้ฐานพื้นที่ทหาร เป็นพื้นที่ ดงระเบิด บริเวณ อ.น้ำยืน จ.อุบลราชธานี,พล.ต.อ.เฉลิมเกียรติ และ พล.ต.ท.ดำรงศักดิ์ ลงพื้นที่ตรวจที่เกิดเหตุ อีกครั้ง สั่งตำรวจพื้นที่ร่วมกับกองพิสูจน์หลักฐานจังหวัดเข้าตรวจสอบที่เกิดเหตุ รวบรวมพยานหลักฐาน เร่งรัดขอผลตรวจพิสูจน์ จนสุดท้ายผลทางนิติวิทยาศาสตร์ระบุผลตรวจเปรียบเทียบดีเอ็นเอ ของชิ้นส่วนศพเป็นศพของ ผอ.อ้อย,เป็นพยานเอาผิดคนฆ่า,สั่งพนักงานสอบสวนรวบรวมพยานหลักฐานเรียก ร.อ.ศุภชัย มารับทราบข้อหา ฆ่าและซ่อนเร้นอำพรางศพ เพิ่มเติม แม้ผู้ต้องหาจะปฏิเสธ แต่พนักงานสอบสวนมั่นใจในพยานหลักฐาน,พ่อแม่ ผอ.อ้อย แม้จะไม่ได้ลูกสาวคืน แต่พูดกับ พล.ต.อ.เฉลิมเกียรติ ด้วยน้ำตา ที่ตื้นตันใจ ช่วยลงมาเร่งรัดติดตามคดีที่ไม่มีใครสนใจ จนพบศพลูกสาว และได้หลักฐานเอาคนผิดมาลงโทษ,เป็นอีกหนึ่งคดี ที่ผู้บังคับบัญชาสนใจลงพื้นที่รวบรวมหลักฐานด้วยตนเอง ปิดฉากคดีที่สังคมสงสัย,ให้ความเป็นธรรมกับผู้ที่สูญเสีย.,เพลิงพยัคฆ์,pluengpayak@thairath.co.th
เป็นอีกหนึ่งคดี ที่ผู้บังคับบัญชาสนใจลงพื้นที่รวบรวมหลักฐานด้วยตนเอง ปิดฉากคดีที่สังคมสงสัย ให้ความเป็นธรรมกับผู้ที่สูญเสีย